คลังชงงบปี54เสนอครม.กรอบกว่า 2ล้านล้าน
&nbsp;คลัง เสนอ ครม.พิจารณางบปี 54 กรอบงบประประมาณรายจ่ายกว่า 2 ล้านล้านบาท
26 ม.ค. 2553

คลัง เสนอ ครม.พิจารณางบปี 54 กรอบงบประประมาณรายจ่ายกว่า 2 ล้านล้านบาท
นายกรณ์ จาติกวณิช รมว.คลัง เปิดเผยว่า ในวันนี้กระทรวงการคลังจะเสนอร่างพระราชบัญญัติ (พ.ร.บ.) งบประมาณรายจ่ายปี 2554 (1ต.ค.53-30 ก.ย.54)ให้คณะรัฐมนตรี (ครม.) พิจารณาเห็นชอบ โดยกรอบงบประมาณรายจ่ายอยู่ที่ 2.05 ล้านล้านบาท เป็นงบประมาณขาดดุล 4 แสนล้านบาท โดยมีประมาณการเก็บรายได้ อยู่ที่ 1.65 ล้านล้านบาท งบประมาณปี 2554 จะมีการแบ่งจัดสรรเพื่อการลงทุนอย่างเพียงพอ และจะลดการใช้เงินลงทุนนอกงบประมาณ แต่หากมีความจำเป็นต้องใช้เงินลงทุนมากขึ้น ก็มีเครื่องมือที่รองรับการหาเงินลงทุนนอกงบประมาณมาใช้ได้ ซึ่งขณะนี้งบลงทุนไทยเข้มแข็งจาก การกู้เงินตามพระราชกำหนด (พ.ร.ก.) 4 แสนล้านบาท ก็จะมีการเบิกจ่ายในปี 2553 จำนวน 3.5 แสนล้านบาท และคาดว่าจะเบิกจ่ายได้จริง 2 แสนล้านบาท และ ที่เหลืออีก 1.5 แสนล้านบาท จะเบิกจ่ายในปี 2554 ในด้านของการจัดเก็บรายได้นั้น มีการขอให้ปรับการจัดเก็บรายได้ให้สูงขึ้นเพื่อที่จะได้ตั้งงบประมาณรายจ่ายให้มากกว่าเดิม โดยกระทรวงการคลังต้องสะท้อนความเป็นจริง และมั่นใจว่ารายได้ดังกล่าวจะสามารถทำได้ และเพียงพอกับการตั้งงบประมาณเพื่อดูแลประชาชน ในส่วนนี้จึงจะมีการเสนอครม.อีกครั้งหนึ่ง  ขณะที่สถานการณ์จัดเก็บรายได้ของประเทศดีขึ้น โดยการจัดเก็บรายได้ปีงบประมาณ 2553 มีการตั้งเป้าไว้ 1.3 ล้านล้านบาท ก็จะสูงกว่าเป้าที่วางไว้ โดยในไตรมาสแรกของการจัดเก็บรายได้สูงกว่าเป้า 8% ทำให้มั่นใจว่าปีงบประมาณ 2554 ก็จะทำได้ตามที่วางไว้